Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1047/1999. (V. 5.) Korm. határozat 4.3. pontjában foglalt feladat haladéktalan végrehajtása és szükség szerinti kiegészítése érdekében.
Paragraph Index: 1457

1047/1999. (V. 5.) Korm. határozat 4.3. pontjában foglalt feladat haladéktalan végrehajtása és szükség szerinti kiegészítése érdekében. A kormányhatározat hivatkozott pontja a telepek, telepszerû lakókörnyezetek kiváltására vagy hiányzó alapvetõ infrastruktúrájuk fejlesztésére – a megvalósítandó intézkedések és azok finanszírozásának biztosítása céljából – akcióprogram készítését írta elõ 2001. június 30-ig. Az akcióprogramot, amely a vizsgált és az ahhoz hasonló helyzetben élõ roma kisebbség lakhatási feltételeit is javíthatná, mind ez ideig nem dolgozták ki. VIII. A Németkéren és más Paks környéki településen kialakult romaellenes közhangulat, társadalmi légkör javítása és hasonló esetek megelõzése érdekében az Obtv. 20. §-a alapján azzal az a j á n l á s s a l fordulok a Miniszterelnöki Hivatalt vezetõ miniszterhez, hogy – a Miniszterelnöki Hivatal Roma ügyekért felelõs politikai államtitkára és a Nemzeti és Etnikai Kisebbségi Hivatal elnöke útján, illetve közremûködésével – az eddigi tapasztalatokat értékelve dolgozzon ki kommunikációs és képzési stratégiát, és tegyen javaslatot a Magyar Köztársaság Kormányának annak elfogadására. Olyan kommunikációs és képzési stratégia elkészítése szükséges, amelynek központi költségvetési forrásokból és európai uniós támogatási formák felhasználásával történõ megvalósítása csökkentheti helyi szinten az elõítéletes szemléletet, megváltoztathatja a felelõs helyi vezetõk, köztisztviselõk ilyen irányú magatartását, növelheti a toleranciát és a roma kisebbség elfogadását. A kommunikációs és képzési stratégia a társadalmi párbeszéd és együttmûködés erõsítésével a romákat sújtó hátrányos megkülönböztetés, társadalmi kirekesztettség megelõzésének is fontos eszköze. Budapest, 2002. október 18. (Dr. Kaltenbach Jenõ)

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes